Ma olen nüüd üle kahe aasta juba Rootsis elanud ja tervelt aasta sellest ajast olen üliõpilane olnud. Ja olen edasi rõõmsalt, sest lõpuks ometi antakse mulle nüüd ka õppetoetust. Seadus ütleb nimelt nii, et EU-kodanikuna (rootslase/ rootsi kodakondsusega/ alalise elamisloaga isiku elukaaslase/abikaasana) on mul õigus saada õppetoetust alles peale kahte aastat Rootsis viibimist. Ja näe jõudsingi ära oodata. Liiga ilus, et olla tõsi, aga  on tõsi :D Nüüd saan siis semestri vältel iga nelja nädala kohta 2684,- SEK-i, nii nagu saab seda iga tavaline rootsi tudeng (Kusjuures umbes sama palju palka sain ma kätte aastal 2006/2007 oma viimases eesti töökohas, vähemalt neljal esimesel kuul…). Muidugi kui elada harilikku tudengielu - elada ühikas/korteris ja majandada täiesti omaette, siis sellest rahast otse loomulikult ei piisaks. Seega saavad tudengid veel võtta laenu iga nelja nädala kohta 5136,- SEK-i, mille peab hiljem tagasi maksma. Mina pole  laene kunagi armastanud ja seega ma seda ka ei kavatse võtta, lisaks on mul ka õnneks mõningased prioriteetsed tingimused, mis puudutavad elamist ja sööki.. hehe :P Mis puudutab rootsi õppetoetusi, siis selle kohta saab lähemat informatsiooni CSN-i (centrala studiestödsnämnden) kodulehelt.